Attacus

se Systematisk inndeling

Attacus er en slekt av sommerfugler som hører til familien påfuglspinnere (Saturniidae). Slekten omfatter den største av alle sommerfugler, atlasspinneren (Attacus atlas).

Utseende 
Store til meget store (vingespenn kan nå opp til 29 centimeter) påfuglspinnere. Atlasspinneren har det største vingearealet av noen sommerfugl, opptil 400 cm², flere av de andre artene er nesten like store. Hunnene er betydelig større og mer bredvingede enn hannene. Forvingen er tydelig sigdformet hos begge kjønn, spissen kan minne om et slangehode. Vingene er svært store sammenlignet med den relativt lille kroppen, grunnfargen er brun eller rødbrun. Midt i hver vinge er det en trekantet, gjennomsiktig flekk ("vindu") like utenfor denne et lyst tverrbånd.

Levevis 
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

Utbredelse 
Slekten lever i Sørøst-Asia og Australia.
Som hos mange andre insekt-slekter er det én vidt utbredt art (Attacus atlas), de andre artene har mye mer begrensede utbredelser, mange bare på én øy i Indonesia.

Økonomisk betydning 
I India blir atlasspinneren lokalt brukt noe i produksjon av silke. I motsetning til silkespinneren (Bombyx mori) er silken den produserer nokså grov og består av oppbrutte tråder, og produksjonen er vesentlig mindre. Den egner seg likevel til å lage tekstiler fra. I tillegg foregår det kommersiell oppdrett av artene for salg til samlere, sommerfuglhus, suvenirer og lignende.

Populære insekter 
Larvene til Saturniinae er vanligvis ikke kravstore når det gjelder føden, og det er også vanligvis forholdsvis lett å få dem til å formere seg i fangenskap, så det har blitt populært å avle opp de store og vakre artene. Egg og/eller kokonger av mange arter kan kjøpes fra oppdrettere, og det er utviklet protokoller for oppdrett av dem som gjør at man har gode muligheter til å lykkes med å klekke disse flotte insektene.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Saturniinae – 59 slekter med ca. 500 arter. Muligens en parafyletisk gruppering.
 Slektsgruppen Attacini – inneholder mange svært store arter
 Slekten Attacus Linnaeus, 1767 
 Atlasspinner, Attacus atlas (Linnaeus, 1758)
 Attacus aurantiacus W. Rothschild, 1895 
 Attacus caesar Maassen, 1873
 Attacus crameri C. Felder, 1861
 Attacus dohertyi W. Rothschild, 1895
 Attacus erebus Fruhstorfer, 1904
 Attacus inopinatus Jurriaanse & Lindemans, 1920 
 Attacus intermedius Jurriaanse & Lindemans, 1920 
 Attacus lemairei Peigler, 1985
 Attacus lorquinii C. & R. Felder, 1861
 Attacus mcmulleni Watson, 1914
 Attacus paraliae Peigler, 1985
 Attacus paukstadtorum Brechlin, 2010
 Attacus selayarensis Naumann & Peigler, 2012
 Attacus soembanus van Eecke, 1937
 Attacus suparmani U. & L. Paukstadt, 2002 
 Attacus taprobanis Moore, 1882
 Attacus wardi W. Rothschild, 1910

Kilder 
 Markku Savela's Lepidoptera and some other life forms: Sjekkliste over artene. Hentet 9.11. 2012.
 Bilder av artene

Eksterne lenker 
 
 Saturniidae Web - Attacus. Med bilder av de fleste artene 

Påfuglspinnere
Sommerfugler formelt beskrevet i 1767
Dyr formelt beskrevet av Carl von Linné